Moarte misterioasa a unui oligarh ucrainean, a fost găsit în conacul său din Marea Britanie.
O anchetă este în curs de desfășurare după ce un oligarh ucrainean a fost găsit spânzurat în garajul conacului său britanic. Un apropiat al familiei a spus că starea sa de spirit ar fi putut fi afectată de criza actuală din Ucraina. El a locuit în conacul din Surrey împreună cu soția sa estoniană, Jane, după ce s-au mutat din Londra.
Un oligarh de origine ucraineană, care și-a făcut averea din petrol și gaze, a fost, luni, găsit mort în conacul său din Surrey, în apropiere de Londra.O anchetă este în curs de desfășurare după ce un oligarh ucrainean a fost găsit spânzurat în garajul conacului său britanic, la începutul acestei săptămâni, a dezvăluit joi poliția, potrivit New York Post.Mihail Watford, în vârstă de 66 de ani, a fost declarat mort după ce autoritățile au fost chemate la locuința sa din Surrey, luni, în jurul prânzului."Starea lui de spirit ar fi putut fi afectată de situația din Ucraina. Momentul în care a murit și invazia Ucrainei nu a fost cu siguranță o coincidență", a susținut un prieten de familie, conform The Times.Detectivii spun că moartea lui Mikhail "Misha" Watford, 66 de ani, este inexplicabilă, dar nu este suspectă. Cadavrul său a fost descoperit luni de către un grădinar la locuința sa de pe domeniul Wentworth din Runnymede.Watford s-a născut sub numele de Mihail Tolstosheya în Ucraina, dar și-a schimbat numele de familie atunci când s-a mutat în Marea Britanie.El a locuit în conacul din Surrey împreună cu soția sa estoniană, Jane, după ce s-au mutat din Londra, potrivit unui profil din 2015 al Sunday Times.